4 Ha Jehova a bua ka ba tšoantšetsoang ke lifeiga tse ntle o ile a re: “Ke tla ba fa pelo ea ho ntseba, hore ke ’na Jehova; ’me e tla ba sechaba sa ka.” (Jer. 24:7) Ena ke temana ea sehlooho sehloohong sena, ’me ruri ea re khothatsa! Molimo o ikemiselitse ho fa batho ‘pelo ea ho mo tseba.’ Mona “pelo” e amahanngoa le seo motho a leng sona. Ho hlakile hore u batla ho ba le pelo e joalo le ho ba e mong oa bahlanka ba hae. Lintho tse tla u thusa hore u finyelle seo, li akarelletsa ho ithuta Lentsoe la hae le ho sebelisa seo u ithutang sona, ho baka le ho sokoloha, ho nehela bophelo ba hao ho Molimo le ho kolobetsoa ka lebitso la Ntate, la Mora le la moea o halalelang. (Mat. 28:19, 20; Lik. 3:19) E ka ’na eaba u s’u nts’u nkile mehato eo kapa e ka ’na eaba u kopanela le Lipaki Tsa Jehova kamehla ’me u mothating oa ho e nka.